আর্সেনাল মহিলা ফুটবল ক্লাব
আর্সেনাল মহিলা ফুটবল ক্লাব প্রতিষ্ঠিত হয় ১৯৮৭ সালে। ২০০২ সালে ক্লাবটি সেমি-পেশাদার দলে পরিণত হয়। ক্লাবের ম্যানেজার ভিক আকার্স যিনি একই সাথে মূল ক্লাবের পোশাক ম্যানেজার। ইংল্যান্ড মহিলা ফুটবল ইতিহাসের সবচেয়ে সফল ক্লাব আর্সেনাল এলএফসি। ক্লাবটি বর্তমানে এফএ ওমেন'স প্রিমিয়ারলীগ, উয়েফা ওমেন'স কাপ শিরোপাধারী। অফিসিয়ালি মূল ক্লাবের থেকে মহিলা ক্লাব আলাদা হলেও মূল ক্লাবের বর্তমান পরিচালক একই সাথে মহিলা ক্লাবটিও পরিচালনার দ্বায়িত্ব পালন করছেন। আর্সেনাল এলএফসি বছরে একদিন এমিরেট্‌স স্টেডিয়ামে খেলার সুযোগ পায়। বছরের বাকি সময়ে তারা নিজেদের খেলার জন্য বোরহ্যাম উড ফুটবল ক্লাবের মাঠ ব্যবহার করে থাকে।
আএস মোনাকো ফুটবল ক্লাব
আসোসিয়েশন স্পোর্তিভ দে মোনাকো ফুটবল ক্লাব, সাধারণত আএস মোনাকো () অথবা শুধুমাত্র মোনাকো নামেই অধিক পরিচিত, হল মোনাকোর একটি ফুটবল ক্লাব যেটি ফরাসি ফুটবলের শীর্ষ লীগ লীগ ১-এ প্রতিযোগিতা করে। এটি ১৯২৪ সালে প্রতিষ্ঠিত হয়েছিল; ফন্তভিয়েইলের স্তাদ লুইস ২ হচ্ছে মোনাকোর নিজস্ব মাঠ। বর্তমানে মোনাকোর কোচের দায়িত্ব পালন করছেন লেওনার্দো জারদিম এবং অধিনায়কের দায়িত্ব পালন করছেন কলম্বিয়া ফুটবল দলের খেলোয়াড় রাদামেল ফালকাও।